Document ID: /roh_data/filtered/fineweb-2-filterrobots_roh.jsonl.gz/41945

Nova fermada dal bus da scola a Savognin
- Venderdi, 11.8.2017, 10:56
Per far pli segira la fermada dal bus da scola, vegn quella dischlocada datiers da l’entrada da la scolina. Avant dus mais è in uffant sa blessà vi da la chomma, cura ch’el è currì ora sin via davos il bus da scola che steva airi.
Sco quai ch’il suprastant e president dal cussegl da scola Giancarlo Torriani ha ditg envers RTR, saja il nov lieu nua ch’il bus sa ferma pli segir ch’il lieu vegl.
Il nov lieu è gist vis a vis dal hotel Romana, nua ch’i ha pli pauc traffic che tar la fermada veglia. Enfin tar l’entschatta dal nov onn da scola ils 21 d’avust vegnan era las lavurs da construcziun per la nova fermada ad esser a fin. Per las lavurs vegnan incumbensadas duas firmas indigenas.